Gedər (Miskin Abdal)
Guşə-guşə yanıb nara yaxıldım,
Cismim od atəşə qalanıb gedər.
İmtahan eylərlər könlüm şəhrini,
Eşqi haqdan qeyri talanıb gedər.

Dərviş olan getməz fitnə-feyliynən, 
Yandırar şammı o öz əliynən.
Yalan reymanıynan, haça diliynən,
Könül yar yolunda allanıb gedər.

Qiylü-qaldı səhər-axşam əhvalım,
Tor görür gözlərim, qarışır halım,
Qanlı çeşmi yazıq Miskin Abdalın, 
Coşqun çaya nisbət sellənib gedər.
Qoşmalar